
118 DR.30.09.13 

 
Jadi, kita tidak mahu stadium-stadium dan juga prasarana sukan itu menjadi gajah 

putih, sama yang berlaku di Kedah apabila Kedah menjadi tuan rumah SUKMA 2006. 
SUKMA Ke-12, 2006 di mana hari ini terdapat prasarana sukan seperti kolam renang dan 
sebagainya tidak dapat digunakan sepenuhnya. Pusat lawn bowl terbiar, pusat menembak 
pun terbiar. Jadi, inilah yang menjadi masalah dan kita harapkan kementerian mempunyai 
perancangan jangka panjang dengan kerjasama majlis sukan negeri-negeri untuk 
memastikan setiap wang yang dibelanjakan itu dapat menghasilkan terutama sekali atlet-
atlet yang memang hebat. Bukan hanya berpolitik dalam persatuan tetapi tidak mampu 
hendak melahirkan atlet yang hebat. Dalam masa yang sama juga mampu meningkatkan 
lagi usaha pembangunan, melahirkan lebih ramai jaguh sukan negara. Terima kasih Tuan 
Pengerusi. 

Tuan Pengerusi [Datuk Ronald Kiandee]: Yang Berhormat Bakri. Dua minit 

Yang Berhormat. 

 

7.53 mlm. 

Tuan Er Teck Hwa [Bakri]: Terima kasih Tuan Pengerusi memberikan peluang. 

Saya masuk kepada Butiran 030200. Saya ingin mendapatkan senarai 20 buah Institut 
Kemahiran Belia Negara (IKBN) yang menerima peruntukan RM6 juta, jenis kerja 
penyelenggaraan, peralatan latihan dan pembangunan yang terlibat dan siapakah 
kontraktor yang memperoleh tender tersebut serta nilai kontrak setiap IKBN yang terlibat.  

Saya masuk kepada Butiran 010200 – Pengurusan Perbadanan Stadium 
Malaysia, Kompleks Sukan Negara. Saya ingin membahaskan mengenai Maksud B.01020, 
Kementerian Belia dan Sukan di bawah pengurusan Perbadanan Stadium Malaysia, 
Kompleks Sukan Negara. Saya mohon mencadangkan agar kementerian mengambil berat 
mengenai kualiti padang di stadium. Terutamanya sebelum sesuatu perlawanan melibatkan 
pasukan antarabangsa diadakan bagi mengelakkan lagi imej kualiti prasarana sukan bola 
sepak negara terus tercalar. Seingat saya dahulu kita pernah menerima kritikan keras 
daripada pasukan Brazil kerana mutu padang yang teruk. Dalam perlawanan yang 
melibatkan Barcelona juga mengalami keadaan yang sama hingga terpaksa berpindah 
stadium. 

Jadi, saya amat berharap agar Menteri dapat memastikan bahawa pihak 
pengurusan stadium akan mengambil berat berhubung perkara ini bagi mengelakkan 
prasarana sukan negara, terutamanya berkaitan padang bola sepak ini, terus menjadi 
sasaran kritikan keras dan bahan ketawa komuniti antarabangsa. Sekian, terima kasih. 

Tuan Pengerusi [Datuk Ronald Kiandee]: Yang Berhormat Parit, Yang 

Berhormat Sibuti, selepas itu Yang Berhormat Kapar. Selepas itu minta Menteri menjawab. 

 

7.55 mlm. 

Dato’ Haji Mohd. Zaim bin Abu Hasan [Parit]: Terima kasih Tuan Pengerusi. 

Saya hendak merujuk kepada Butiran 070200 – IKBN. Di kawasan Parlimen saya, ada 
sebuah IKBN yang telah beroperasi sejak tahun 1999 dengan tiga kursus iaitu elektronik, 
komputer dan elektrik. Setakat ini kapasiti pelajarnya hanya 250 ke 300 orang sahaja, 
walhal di situ boleh diletakkan sekurang-kurangnya 500 orang. Ini kerana kawasan 
kampusnya besar dan mempunyai kemudahan yang cukup. Jadi, saya hendak 
mencadangkan kepada Yang Berhormat Menteri. Pertama, supaya IKBN ini ditambah 
pelajarnya kerana ramai lagi anak-anak belia dan anak-anak muda yang hendak masuk 
mengikuti kursus tersebut tetapi tidak dapat kerana tempat yang terhad. Kedua, minta  
Menteri supaya menambahkan lagi tenaga pengajar bagi membolehkan IKBN ini yang 
dibina lebih daripada RM20 juta ini dapat digunakan sebaik-baiknya. 

Perkara seterusnya ialah Butiran 060300 – Penyertaan Kejohanan Sukan. Saya 
minta supaya Menteri menentukan semua persatuan sukan menepati syarat-syarat 
kelayakan sebelum mereka menyertai pertandingan luar negara. Ini kerana sehingga 
setakat ini, penyertaan kita amat mendukacitakan dan kurang berjaya. Sekian, terima kasih. 



Jadi, kita tidak mahu stadium-stadium dan juga prasarana sukan itu menjadi gajah putih, sama yang berlaku di Kedah apabila Kedah menjadi tuan rumah SUKMA 2006. SUKMA Ke-12, 2006 di mana hari ini terdapat prasarana sukan seperti kolam renang dan sebagainya tidak dapat digunakan sepenuhnya. Pusat lawn bowl terbiar, pusat menembak pun terbiar. Jadi, inilah yang menjadi masalah dan kita harapkan kementerian mempunyai perancangan jangka panjang dengan kerjasama majlis sukan negeri-negeri untuk memastikan setiap wang yang dibelanjakan itu dapat menghasilkan terutama sekali atlet- atlet yang memang hebat. Bukan hanya berpolitik dalam persatuan tetapi tidak mampu hendak melahirkan atlet yang hebat. Dalam masa yang sama juga mampu meningkatkan lagi usaha pembangunan, melahirkan lebih ramai jaguh sukan negara. Terima kasih Tuan Pengerusi. Tuan Pengerusi [Datuk Ronald Kiandee]: Yang Berhormat Bakri. Dua minit Yang Berhormat. 7.53 mlm. Tuan Er Teck Hwa [Bakri]: Terima kasih Tuan Pengerusi memberikan peluang. Saya masuk kepada Butiran 030200. Saya ingin mendapatkan senarai 20 buah Institut Kemahiran Belia Negara (IKBN) yang menerima peruntukan RM6 juta, jenis kerja penyelenggaraan, peralatan latihan dan pembangunan yang terlibat dan siapakah kontraktor yang memperoleh tender tersebut serta nilai kontrak setiap IKBN yang terlibat. Saya masuk kepada Butiran 010200- Pengurusan Perbadanan Stadium Malaysia, Kompleks Sukan Negara. Saya ingin membahaskan mengenai Maksud B.01020, Kementerian Belia dan Sukan di bawah pengurusan Perbadanan Stadium Malaysia, Kompleks Sukan Negara. Saya mohon mencadangkan agar kementerian mengambil berat mengenai kualiti padang di stadium. Terutamanya sebelum sesuatu perlawanan melibatkan pasukan antarabangsa diadakan bagi mengelakkan lagi imej kualiti prasarana sukan bola sepak negara terus tercalar. Seingat saya dahulu kita pernah menerima kritikan keras daripada pasukan Brazil kerana mutu padang yang teruk. Dalam perlawanan yang melibatkan Barcelona juga mengalami keadaan yang sama hingga terpaksa berpindah stadium. Jadi, saya amat berharap agar Menteri dapat memastikan bahawa pihak pengurusan stadium akan mengambil berat berhubung perkara ini bagi mengelakkan prasarana sukan negara, terutamanya berkaitan padang bola sepak ini, terus menjadi sasaran kritikan keras dan bahan ketawa komuniti antarabangsa. Sekian, terima kasih. Tuan Pengerusi [Datuk Ronald Kiandee]: Yang Berhormat Parit, Yang Berhormat Sibuti, selepas itu Yang Berhormat Kapar. Selepas itu minta Menteri menjawab. 7.55 mlm. Dato' Haji Mohd. Zaim bin Abu Hasan [Parit]: Terima kasih Tuan Pengerusi. Saya hendak merujuk kepada Butiran 070200- IKBN. Di kawasan Parlimen saya, ada sebuah IKBN yang telah beroperasi sejak tahun 1999 dengan tiga kursus iaitu elektronik, komputer dan elektrik. Setakat ini kapasiti pelajarnya hanya 250 ke 300 orang sahaja, walhal di situ boleh diletakkan sekurang-kurangnya 500 orang. Ini kerana kawasan kampusnya besar dan mempunyai kemudahan yang cukup. Jadi, saya hendak mencadangkan kepada Yang Berhormat Menteri. Pertama, supaya IKBN ini ditambah pelajarnya kerana ramai lagi anak-anak belia dan anak-anak muda yang hendak masuk mengikuti kursus tersebut tetapi tidak dapat kerana tempat yang terhad. Kedua, minta Menteri supaya menambahkan lagi tenaga pengajar bagi membolehkan IKBN ini yang dibina lebih daripada RM20 juta ini dapat digunakan sebaik-baiknya. Perkara seterusnya ialah Butiran 060300- Penyertaan Kejohanan Sukan. Saya minta supaya Menteri menentukan semua persatuan sukan menepati syarat-syarat kelayakan sebelum mereka menyertai pertandingan luar negara. Ini kerana sehingga setakat ini, penyertaan kita amat mendukacitakan dan kurang berjaya. Sekian, terima kasih.